पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। मप्र सरकार की योजना मां तुझे प्रणाम के लिए प्रदेश भर के करीब 250 युवा युवतियां सोमवार को रवाना हुए। यह अलग-अगल दल में कारगिल, लेह, कोच्चि, वाघा बार्डर, हुसेनी वाला, जेसलमेर और आरएसपुरा जाएंगे। इन्हें दोपहर में तात्या टोपे से रवाना किया गया। मुख्यमंत्री शिवराज सिंह चौहान को हरी झंडी दिखाकर रवाना करने का कार्यक्रम था, लेकिन वह व्यस्तता के चलते नहीं आ सके। इसलिए भाजपा नेता अनिल दवे और खेल राज्य मंत्री बृजेंद्र प्रताप सिंह ने हरी झंडी दिखाई। दूसरा जत्था पहले जत्थे के लौटने के बाद करीब 20 जून के बाद रवाना होगा। अभी 20 जिलों के युवा और 46 जिलों की युवतियां रवाना हुईं।
पहले दो दल मालवा एक्सप्रेस से रवाना हुए। इन्हें कारगिल और लेह जाना है। कारगिल जाने वाले दलों में इंदौर, झाबुआ, धार, बड़वानी, अलीराज पुर और खरगौन के युवा शामिल हैं। जबकि लेह जाने वालों में भोपाल, सीहोर, विदिशा, रायसेन, होशंगाबाद, राजगढ़ और बैतूल के युवा जा रहे हैं।
युवाओं में देश भावना पैदा करने उद्देश्य से इस योजना को शुरू किया गया है। इसमें प्रदेश भर के सभी जिलों से पांच युवा और पांच युवतियों का चयन किया गया है। इनमें एक खिलाड़ी, एक एनएसएस और एक एनसीसीसी का सदस्य शामिल हैं। जबकि दो सामाजिक कार्यकर्ता शामिल है। विभाग ने इसके लिए महीने भर पहले सभी जिलों से आवेदन मंगाए थे और बाद में कलेक्टर की अध्यक्षता में लाटरी सिस्टम से युवाओं का चयन किया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn